Abraços físics, abraços sense tocar-se - FÒRUM.ad\nEl 15/01/22 7:00\nUna abraçada pot expressar sentiments que de vegades ens costa dir amb paraules i pot ser encara més poderosa, és el llenguatge universal per excel·lència. En definitiva, l’abraçada és, i sempre serà, un moment màgic, i inoblidable, entre dues persones que formen meravellosos sentiments i emocions, estrenyent i enfortint els seus llaços afectius, una abraçada franca. I tots necessitem el contacte físic d’una abraçada per transmetre i rebre les sensacions i emocions, transmet protecció i seguretat, sorgeix en qualsevol moment per saludar, recordar dates especials, expressar alegries, tendresa i amor incondicional. És indispensable i absolutament necessari per al creixement dels nens perquè els dóna estabilitat emocional, i els ajuda en el desenvolupament d’una bona autoestima, generant-hi seguretat i protecció. Abraçar és un instint universal, una resposta natural als sentiment i afectes, compassió i alegria.\nAbraçar és estrènyer, i és alhora una forma i instrument de comunicació no verbal, un llenguatge sense paraules que expressa i atorga un poder beneficiós, no només per part de qui l’ofereix, sinó per qui el rep. L’abraçada va més enllà del poder de les paraules i són totalment gratis, no tenen data de caducitat, són senzills d’utilitzar i estan sempre a mà disponibles.\nAra que necessitem abraçar-nos més que mai, hem de buscar altres maneres de fer-ho sense posar-nos en risc. I, encara que mai no siguin el mateix que el contacte real, ens ajudaran físicament i emocionalment a suportar aquesta situació que està alterant la nostra naturalesa social. Amb els efectes de la COVID-19 hi ha la manca d’abraçades. Les podem substituir per aquestes altres formes d’expressió, que tenen el mateix efecte d’abraçar sense tocar-nos. Com: Les paraules, la mirada, el somriure, els gestos, les noves tecnologies.\nLes paraules. Són poderoses i posen veu al que volem transmetre quan ens abracem.\nLa mirada, que ens ajuda a connectar emocionalment.\nEl somriure, perquè somriure produeix complicitat amb l’altra persona encara que portem mascareta.\nEls gestos, com ara obrir els braços, portar una mà al cor, llançar un petó amb les dues mans o abraçar-se un mateix en presència de l’altre.\nLes noves tecnologies, enviant-nos abraçades virtuals, etc.\nSi observem la seva tristesa per la pèrdua d’algú, podem abraçar-nos a nosaltres mateixos de manera afectada, fent així sentir el nostre suport. L’abraçada real tornarà, perquè el contacte físic forma part de la nostra essència.\nNotícia Anterior: Fitch Ratings i Standard & Poor’s milloren la perspectiva sobre Andorra d’estable a positiva\nSegüent Notícia: 4 vitamines que necessita la teva pell per a lluir més jove


Uherský Brod (República Txeca).- Dimecres al vespre el documental "La vida secreta de Portlligat. La casa de Salvador Dalí" va guanyar el Premi d’Or en la categoria de llargmetratges de museus que atorga AVICOM (Comitè Internacional per l’audiovisual i les tecnologies de la imatge, secció audiovisual de l’ICOM). Va recollir el guardó Jordi Artigas, coordinador de les cases-museu de Púbol i Portlligat, de la Fundació Dalí, en una cerimònia que va tenir lloc al Museu de John Amos Comenius, a la República Txeca, en el marc del FAIMP 2.0, Festival Internacional de l’Audiovisual i Multimèdia sobre Patrimoni i Museus. És una competició que compta amb un jurat internacional d’experts que analitzen les millors produccions del món de la museologia.\nÉs el tercer any que la Fundació hi presenta un projecte audiovisual i obté el guardó d’Or en la categoria de llargmetratges. Al 2014 es va guanyar el primer premi internacional pel documental Dalí-Pitxot. L’al•legoria de la memòria i al 2015 el mateix premi pel projecte Dalí, la darrera gran obra. Tots tres han estat produïts per la Fundació Dalí i realitzats per DocDoc Films.


Que és la factura electrònica i la facturació electrònica | TBS-Telecon\nInici » Solucions » Factura Electrònica » Factura E\nAmb la facturació electrònica es garanteix, entre altres coses, l'autenticitat de l'origen i la integritat del contingut de la factura.\nQuè és la factura electrònica ? La factura electrònica és la versió electrònica de les factures tradicionals i legalment són equivalents a les anteriors en format paper. Les factures electròniques per mitjà dels processos de facturació electrònica s'emmagatzemen, gestionen i intercanvien per mitjans electrònics com poden ser email, web, ftp, etc ... Tot això mitjançant el procés de facturació electrònica.\nL'evolució de la factura tradicional cap a la factura electrònica\nUna factura és un justificant fiscal de la realització d'un servei o lliurament d'un producte, que obliga el venedor (emissor) i comprador (receptor). Fins ara, la factura era un document en paper, el document original s'arxivava pel comprador, el venedor conservava una còpia de la factura enviada al comprador.\nLa factura electrònica és l'evolució de la factura tradicional en paper i la base tecnològica per al concepte de facturació electrònica, a la facturació electrònica s'utilitzen suports digitals per a l'emmagatzematge de la factura.\nA Espanya la legislació proporciona la mateixa validesa a una factura electrònica que a la factura tradicional en paper, amb la signatura digital inclosa en el document o fitxer que és la factura electrònica hi ha una garantia d'integritat i la traçabilitat, de manera que la factura electrònica és un document considerat com a vinculant i no necessita d'altres proves de la seva existència.\nAspectes generals sobre el procés de la facturació electrònica\nLa factura electrònica es diferencia de la factura tradicional per la forma com es processa i s'envia mitjançant un sistema informàtic, i que conjuntament permet garantir l'autenticitat i la integritat del document de factura electrònica.\nEl procés de facturació electrònica es divideix en 2 parts :\nLa creació de la factura normal com s'ha fet sempre i l'emmagatzematge d'aquesta factura en un document o registre electrònic.\nPosteriorment es realitza mitjançant un certificat digital propietat de l'emissor la signatura de la factura que realitza un xifrat del contingut de la factura i afegeix un segell digital a la factura .\nEl resultat és una factura electrònica que garanteix: que el venedor (emissor, la persona física o jurídica) que va realitzar la signatura de la factura és qui diu ser (autenticitat) i que el contingut de la factura no ha estat modificat (integritat).\nEl venedor té diferents maneres d'enviar la factura al comprador (receptor) per mitjans electrònics: email, FTP, Internet, USB, etc ...\nBeneficis que aporta la factura electrònica\nEls beneficis varien depenent del volum de facturació de l'empresa, l'estalvi en l'emissió i gestió de les factures (emissió, enviament, recepció, emmagatzematge, recerca, signatura, devolució, pagament, enviament, etc. ) Pot variar entre el 40% i el 80%. Entre els motius que fan possible aquest estalvi es troben:\nEstalvi important en la despesa de paper.\nGuany de l'espai necessari per al magatzem de documents de factures històrics.\nEls processos administratius associats a les factures es converteixen en processos més ràpids i eficients.\nAuditoria fàcil i a l'instant del procés de cada factura.\nSeguretat màxima en la custòdia de les factures.\nLa probabilitat de falsificació de les factures es redueix al mínim.\nInformació i documents de factures localitzables amb facilitat.\nA partir que les empreses comencin amb el procés de facturació electrònica veuran els beneficis i l'eficiència de la gestió documental en tota la seva amplitud, un sistema de gestió documental actualment ja és una necessitat en qualsevol empresa amb l'aplicació del procés de captura, digitalització i emmagatzematge de gran part dels documents de l'empresa: contractes, formularis, cartes, fax, comandes, assegurances, projectes, etc ...\nPer a més informació sobre la factura electrònica i el procés de facturació electrònica, contacti amb Telecon mitjançant el nostre formulari informació de factura electrònica.


Comencen les voladures a Lilla per les obres de l’A-27 | EFMR.cat\nInici Espluga TV Comencen les voladures a Lilla per les obres de l’A-27\nComencen les voladures a Lilla per les obres de l’A-27\nExpectació avui al municipi de Lilla. L’empresa que realitza les obres de l’A-27 ha començat aquest dimecres 17 de juliol a fer les primeres voladures, que han de servir per superar l’orografia del terreny.\nAquesta primera voladura s’ha realitzat aquest matí a uns trenta metres de les primeres cases del municipi. En aquest terreny, on ja fa setmanes que hi estan treballant, és on s’hi habilitarà un terraplè per a sobre construir-hi l’autovia.\nLa primera explosió s’ha fet aquest matí al voltant de les 11. S’espera que se’n facin diverses per trencar la roca per on ha de passar l’autovia. Després son les màquines les que treballen per anar retirant pedres.”Han d’anar adequant el terreny per poder construir el terraplè, on abans s’hi havia de posar un viaducte, i que és per on ha de passar l’autovia”, ha explicat l’alcalde, Josep Andreu, que ha afegit que “des de fa dos mesos, a la banda de Lilla, ja hi ha activitat de les obres, on s’estant fent els terraplens i els accessos, tot i que encara estem als inicis”.\nAl municipi s’hi podien veure cartells anunciant les voladures, que han creat expectació entre els veïns. Asseguren que pràcticament no s’ha sentit i expliquen que veuen amb preocupació unes obres que s’allargaran diversos anys. L’alcaldessa pedània de Lilla, Glòria Rovira, ha explicat que han viscut amb expectació aquestes primeres voladures. “L’hem viscut amb una mica de por, no sabíem que podria passar. No ha sigut, però, res de l’altre món, creiem que les cases no han tremolat”, ha explicat.\nAquestes voladures estan fent lluny de la boca del túnel, que s’espera que es comenci a perforar l’any vinent\nL’Ajuntament de Montblanc ha anunciat que, veient que ara sembla que les obres avancen, aquest estiu no faran una manifestació com si van fer els dos darrers anys. Asseguren, però,que juntament amb el consistori vallenc estaran atents a l’evolució de les obres.\nArticle anterior#ÉsDeMínims exigeix a l’Ajuntament de Montblanc que retiri la subvenció al Ball de bastons\nArticle següentTot a punt a Montblanc per l’inici de l’Acampada Jove


Alejandro Fernández diu que l'independentisme és de 'paletos' | Diari Català Digital | Diari Català Digital ?\nEl líder del PP a Catalunya, Alejandro Fernández, també s’ha va sumat al discurs contra l’independentisme com ha fet la seva companya de partit Cayetana Álvarez de Toledo. La cap de llista PP per Barcelona a les eleccions del 28-A acusa el moviment independentista de ser xenòfob i racista . Fernández ha començat dient que l’independentisme és de “paletos”.\n“No és casualitat que als nacionalistes, tan bon punt s’anomena Cayetana se’ls comença a moure el cap com a la nena de l’‘Exorcista’ i comencen a deixar anar saliva, deu ser per alguna cosa. Estimada Cayetana, no facis cas del ‘paletisme’ tosc que nega els teus drets. Catalunya és casa teva”\nAlejandro Fernández líder del PP català\nI després que el Palau de la Generalitat està podrit:\n“Fa mal dir-ho, però la Generalitat avui està putrefacta d’odi endogàmic, intervencionista i controlador de la vida dels catalans. S’han d’obrir les finestres, les portes, liberalitzar, que arribi l’aire fresc de la llibertat a la Generalitat de Catalunya.” Alejandro Fernández líder del PP català\nTambé s’hi ha sumat el candidat a l’alcaldia de Barcelona, Josep Bou, menyspreant les comarques catalanes.\n“On tu seràs és en la riquesa de Catalunya pràcticament, per tant, és molt important que siguem capaços de dir el que és Catalunya. Perquè al cap i a la fi el PIB d’Almeria, Granada i Màlaga és el PIB de Girona, Tarragona i Lleida”. Josep Bou candidat del PP a l’alcaldia de Barcelona\nI ha reptat Manuel Valls i Ernest Maragall a pujar a Montserrat.\n“La setmana vinent escalaré la paret del Cavall Bernat i em faré una foto amb la Moreneta de Montserrat. A veure si pugen Valls o Maragall”. Josep Bou candidat del PP a l’alcaldia de Barcelona\nTot plegat amb l’himne del PP de fons. És la nova versió de l’himne, inspirada en Piratas del Carib.\nTags: CATALÀ ✅, DIARI DIGITAL ✅, POLÍTICA ✅, PROCÉS CATALÀ ✅


Els Viatges d'en Xavi i la Txell: Budapest, descobrint l'Europa de l'est!\nBudapest ens ha encantat! Ens ha semblat una ciutat molt jove i dinàmica. Una ciutat amb molta història reflectida a les façanes dels seus edificis, unes façanes envellides, que li dónen un aire de decadència. Malgrat tot ens sembla una ciutat que està despertant, una ciutat que recomanem de totes totes a futurs viatgers!\nles sabates davant el riu Danubi tot recordant la matança de jueus durant la IIa Guerra Mundial\nAquest ha estat el nostre retorn a l'Europa de l'Est, l'antiga divisió europea marcada pel bloc capitalista envers el bloc comunista durant la guerra Freda!\nA nosaltres ens ha agradat i ens ha recordat el Berlin de fa uns anys, l'antic Bloc de l'Est. En total han estat 4 dies, de l'11 al 15 de setembre, tot i que el dia 15 teníem el vol de tornada a primera hora del matí. Temps suficient per conèixer aquesta bonica ciutat.\nla Nyugati Railway Station, un edifici singular, construida per la companyia Eiffel\nBudapest és la Capital i la ciutat més poblada d’Hungria i coneguda com la perla del Danubi.\nEl Danubi separa la ciutat de Budapest en dues zones molt diferenciades, a cada marge del Danubi: Buda, antigament on residia la reialesa i podríem dir que és la part més elegant, amb el mont Gellért i el districte del castell, i Pest, el cor de la ciutat, i a parer nostre el més autèntic, on trobaràs les zones més animades i la majoria d'atraccions turístiques, com el Parlament hongarès, la basílica de Sant Esteve, el carrer Vaci, l'avinguda Andrassy, la Plaça dels Herois, etc.\nBudapest és considerada una de les ciutats més boniques d’Europa, comparable amb Viena i Praga, i es diu que s’han de visitar aquestes tres capitals europees. Nosaltres no hem estat a Viena, però Budapest ens ha sorprès gratament.\ndes del mirador del Baluard dels Pescadors sobre el Danubi\nel Parlament Hongarès al marge del Danubi\nBudapest és una ciutat amb molta vida, la seva gent és oberta i l’afluència de turisme encara no ha disparat els preus, llevat dels pocs llocs on es concentra, majoritàriament al voltant del carrer Váci Utca.\nLa nostra visita ha estat curta, però com sempre intensa. Teníem quatre dies i feia temps que ens rondava pel cap escapar-nos per algun país de l’est, i només ens ha calgut disposar dels dies i trobar un vol molt econòmic a Budapest per tornar-nos a carregar la motxilla a l’esquena, potser 4 dies són els ideals per conèixer la capital hongaresa.\nTambé vam gaudir de les seves aigües, Budapest és coneguda com la Ciutat dels Balnearis, les seves aigües termals ja eren utilitzades per tractar malalties en èpoques romanes, posteriorment en l'època otomana i fins l'actualitat. Però això i molt més us ho explicarem en els següents postos!\nQuaderns de bitàcola 16/11/13\nUn viatge perfecte per fer-ho en quatre dies! Un dels llocs que més ens van agradar van ser els seus balnearis, ideals per relaxar-te tot un dia. Tant de bo tinguéssim aquí llocs així tan econòmics! :-)\nTeniu raó, un bon bany relaxant és de lo millor de Budapest, i també l'ambient, és veu una ciutat jove! Ens va encantar!


Cap Vermell - Nota de premsa d'Unidas Podemos de Capdepera por las ayudas de servicios sociales\nNota de premsa d'Unidas Podemos de Capdepera por las ayudas de servicios sociales\nUnidas- Podemos de Capdepera demanarà al batle la seva renúncia si no atén les necessitats del poble amb els ajuts del Pla Millora\nEl batle de Capdepera, Rafel Fernández va ratificar, durant el ple extraordinari celebrat el passat dimarts 14 d'abril a les 13h al Centre Cap Vermell, que NO donarà les ajudes a cap ciutadà, encara que estigui en situació de vulnerabilitat econòmica causada per la crisi de la COVID -19, si aquesta persona no realitza abans un mes de treball social a l'ajuntament. I que estant en Estat d'Alarma, la possibilitat de qualsevol persona a realitzar aquest treball quedarà suspesa fins que no acabi l'Estat d'Alarma. Diguem més o manco per treballar al juny i després, al juliol, cobrar.\nUnides Podem després del ple "urgent i extraordinari" es veu obligat a denunciar públicament que és l'alcalde, cegat per la seva insensibilitat, qui pretén que la gent s'aguanti els problemes i s'arregli amb el que tingui abril i maig.\nDurant el ple es va aprovar una modificació pressupostària que inclou, entre altres partides de diners, una destinada a reforçar amb 400.000 euros a les ajudes socials, que rondaria segons les circumstàncies de cada persona i família entre 450 i 600 euros durant un període de 3 mesos .\nUnidas-Podemos de Capdepera remarca que, si el municipi té els diners esperant en el compte de banc, cal actuar i ajudar ara mateix. I explica que si de moment, aquest mes d'Estat d'Alarma, per risc de contagi de l'Coronavirus la gent no treballa, això no suposaria un gran problema per al municipi.\nS'exigeix que aquest reforç de 400.000 euros destinat a les ajudes s'utilitzi i sigui efectiu de manera immediata en els mesos d'abril i maig, tant puguin treballar o no per la crisi sanitària, ja que s'ha de fer front a les necessitats de pagar el lloguer i els serveis bàsics i no estar en perill que els propietaris els facin fora dels pisos.\nSegons les dades donades per l'alcalde, tenim una llista al voltant de 120 persones esperant. Unidas-Podemos calcula que podrien ser moltes més les persones necessitades, si es té en compte tots els que per vergonya s'aguanten els moments més durs abans de dirigir-se a l'Ajuntament, a més de totes les que no han tingut informació ni formes de comunicar-se.\nDit de passada, Unidas-Podemos denúncia, que s'han acostat persones demanant orientació i ajuda ja que al preguntar als propietaris sobre la possibilitat de negociar el pagament del lloguer, d'acord amb el Reial Decret d'Estat d'Alarma, diuen que els propietaris han amenaçat que els faran fora de el pis quan acabi l'Estat d'Alarma, si insisteixen amb l’idea de no pagar el lloguer en data i forma, el que genera molta pressió sobre els més necessitats. No cal esmentar que a aquest comentari l'alcalde no li ha prestat ni tan sols el mínim interès. Perquè ja sabem que, per més que digui ser d'PSOE, està a favor de la llei dels mercats, i si un llogater es veu afectat doncs ..., mala sort.\nA més, es fa saber que altres persones van comentar que l'Ajuntament no atén les trucades i les comandes en Assumptes Socials. Segons l'alcalde, "estan desbordats de treball i no donen l'abast", i pot ser veritat, però és que en els dubtes de si això és cert, han vingut persones que han explicat que ja des de finals de gener i febrer s'havien acostat a serveis socials a informar-se i expliquen que els han tancat les portes dient-los que no tenien cap ajuda social. Això és molt cridaner per que el projecte "Millora" de l'Ajuntament estava actiu i amb diners disponibles i perquè a més hi ha diverses ajudes a nivell de Govern Balear que poden sol·licitar els vulnerats, i és competència de l'ajuntament tramitar i informar els ciutadans sobre aquests ajuts. Unidas-Podemos de Capdepera que havia percebut que els ciutadans tenien manca d'informació sobre on recórrer, va demanar repetides vegades a l'alcalde que es faci un major esforç en la difusió de la informació dels Serveis Socials, una cosa tan bàsica com fer efectiva la difusió d'un número de telèfon on puguin comunicar-se, però... Òbviament, sense fer cas.\nAra, analitzada la situació i de la negativa del batle a utilitzar el més aviat possible els diners destinats a les ajudes del pla "Millora", es troba que el que cal és voluntat política i iniciativa pròpia pel regidor d'Assumptes Socials, el mateix alcalde.\nPer aquests motius, en aquests dies, Unides Podem debatrà si és absolutament correcte i apropiat denunciar aquests fets davant la Conselleria de les Illes Balears i demanar que des del Govern s’intervingui o controli la transparència en els serveis socials de l'Ajuntament.\nUnidas- Podemos Capdepera


Enviar aquesta notícia per e-mail Imprimir aquesta notícia ciutat 10. 12. 2018 Compartir a Twitter Compartir a Facebook\nLa futura remodelació del Castell de Bellvís comportarà també l’adequació del refugi antiaeri que hi ha al costat de l’edificació medieval. El refugi és una galeria subterrània i als anys 30 va servir als habitants de la masia de la Torrassa per resguardar-se dels bombardejos. Podria ser el primer refugi de la ciutat visitable.\nEn el darrer ple municipal, es va aprovar una moció del grup municipal d'Esquerra Republicana on es demanava que s'adeqüessin els diferents refugis antiaeris de la ciutat. En el decurs del debat de la proposta, el regidor de Cultura, David Quirós, va comentar que al temps que es contempla la recuperació del Castell de Bellvís, també conegut com a Casa de la Torrassa, es vol recuperar el refugi antiaeri subterrani.\nA L'Hospitalet, s'han fet diferents estudis sobre els refugis antiaeris, com el de Pep Ribas o el que es presentarà el proper 18 de desembre al Centre Cultural Collblanc-Torrassa d'Iris Teruel i Oriol Dueñas, on s'afirma que actualment es coneix l'existència de refugis a punts de la ciutat com el barri de Sant Josep, Collblanc-la Torrassa i el barri de Sanfeliu, però cap està condicionat. Per tant, el del Castell de Bellvís podria ser el primer que es pugui visitar un cop s'hagi restaurat l'edificació medieval.\nSegons el treball de Teruel i Dueñas, L’Hospitalet va patir molt directament els bombardejos de l’aviació italiana a causa de tenir a les seves barriades un nombre molt elevat tant d’entitats polítiques contràries al cop d’estat com diverses fàbriques armamentístiques. A conseqüència d’aquests fets es van construir un gran nombre de refugis antiaeris per tota la ciutat però, sobretot, en les zones de Collblanc i La Torrassa ja que es tractava del centre neuràlgic de la ciutat. Així doncs, els objectius d’aquest treball han consistit en: fer una categorització de les diverses construccions de les que es té constància, localitzar el major nombre possible de refugis antiaeris i situar-los al mapa i realitzar prospeccions pels diferents emplaçaments anteriorment treballats.\nTestimoni del passat\nRafael Algarra, veí de L'Hospitalet, ha explicat a TV L'Hospitalet que va néixer a la Masia de la Torrassa, l'actual Castell de Bellvís, i de petit, un cop passada la guerra, va estar al refugi. La darrera vegada que es va endinsar a les galeries va ser als anys seixanta.\nTreball de Iris Teruel i d'Oriol Ferrer: "Els refugis antiaeris a L'Hospitalet de Llobregat"


Més de 100 persones participen a la visita nocturna que propose el castell de Vall-de-roures | Matarranya Media\nMés de 100 persones participen a la visita nocturna que propose el castell de Vall-de-roures\nDins del projecte de rehabilitació del monument, s'ha treballat en les il·luminacions interiors. Els dissabtes d'estiu es podrà visitar el castell en horari nocturn\nLes sales nobles ja estan decorades amb rèpliques d'obres del Meadows Museum de Dallas. | Foto: R. Lombarte\nL’estiu és de nits a la fresca. I les nits de dissabte a Vall-de-roures tenen este estiu una proposta molt especial. I és que el monumental castell ha obert les portes en horari nocturn. De fet, el passat dissabte es va viure una primera experiència. I la resposta del públic, tant de veïns com de visitants, va ser bastant interessant. Un total de 106 persones van recórrer el conjunt monumental del castell i l’església durant la nit. Una proposta que es repetirà al llarg dels dissabtes d’este mes d’agost (a excepció del dissabte 7 d’agost per no coincidir amb el Festival de los Castillos) i que ha estat possible gràcies als treballs d’il·luminació de les sales i interiors del castell que s’han fet al llarg d’esta rehabilitació integral del conjunt històric. Un castell que, a poc a poc, està recuperant el seu resplendor medieval gràcies a les obres de recuperació, il·luminació i consolidació que s’han fet al llarg dels últims mesos.\nManuel Siurana és director de la Fundació Valderrobres Patrimonial, entitat que s’encarregue de gestionar el conjunt històric, i va concretar que «dissabte vam viure una experiència nova. Gràcies a les obres d’il·luminació del castell, ara podem fer esta proposta. I de fet, volem que la gent pugue contemplar el castell durant la nit, que és una experiència totalment diferent». La resposta va ser interessant, i al llarg de la nit van passar un total de 106 visitants. Al respecte, Siurana va recordar que «els veïns del poble tenen accés gratuït als monuments. I durant el dissabte vam explicar als turistes que amb l’entrada tenien la possibilitat de veure de manera gratuïta el castell de nit, cosa que alguns van aprofitar». Siurana va recalcar que «hem fet una il·luminació monumental, a través de la qual busquem ressaltar els elements arquitectònics distintius del castell», com ara arcs, voltes o escuts.\nUna il·luminació que lligue a la perfecció amb les exposicions permanents que s’han instal·lat al castell, com ara les rèpliques procedents del Meadows Museum de Dallas que decoren les sales nobles del castell, i que encara li donen un sentit més poderós i elegant a estes sales. Al respecte, Siurana va entendre que «les pintures encara llueixen molt més de nit perquè la il·luminació les fa ressaltar de la paret i és un moment idoni per a visitar l’exposició». Dins de l’intens procés de rehabilitació del castell i de l’església encara falten els últims detalls, com ara la museïtzació del soterrani del pati d’armes del castell, la instal·lació de la creu de Setmana Santa de Vall-de-roures o d’una maqueta de l’església i el castell a les cavallerisses del castell, així com els panells informatius que complementaran la col·lecció dels gravats de Goya que s’exposen o la sala del cadafal de vigilància de l’antic castell defensiu.\nEste pròxim dissabte, així com els dissabtes 14, 21 i 28 d’agost, la intenció és que el castell torno a obrir per les nits. En funció de la resposta del públic, la Fundació Valderrobres Patrimonial no descarte obrir també per les nits durant ponts i festius o en moments d’important afluència de públic.


El termini de justificació de la convocatòria 2022 és el 31 de gener de 2023.\nEntitats beneficiàries i requisits\nPot acollir-se a les subvencions previstes en aquestes bases reguladores qualsevol entitat sense afany de lucre que reuneixi els requisits que s’especifiquen.\nTenir la seu social al terme municipal de Girona, estar inscrita al Registre General d'Entitats de l'Ajuntament, o haver-ho sol·licitat, i tenir presència significativa a la ciutat.\nHaver presentat a l’Ajuntament tota la documentació requerida anualment per al Registre Municipal d’Entitats.\nEstar al corrent de les obligacions fiscals amb la hisenda local i haver justificat adientment les subvencions municipals concedides anteriorment o que es trobin dins el termini d’obligació de justificació.\nQue el seu objecte d’actuació sigui la dinamització de projectes juvenils en el marc de les diferents polítiques de joventut de la ciutat o de lleure educatiu per a infants i adolescents.\nLes subvencions concedides a l’empara d’aquestes bases s’hauran de destinar a finançar projectes realitzats durant l’any en curs i abans del 31 de desembre.\nEs subvencionarà un màxim d’un únic projecte per a entitat.\nLes activitats hauran de tenir contractada una pòlissa de responsabilitat civil i una assegurança d’accidents que les cobreixi.\nComplir amb l’article 13 de la Llei 38/2003, de 17 de novembre, general de subvencions.\nBases al BOP núm. 184 del 23/09/21\nConvocatòria 2022 al BOP núm. 480 del 10/03/2022\nLes sol·licituds s’han de presentar en la forma, els temps i amb la documentació que determini la convocatòria o, en el seu defecte, l’art. 18 de l’Ordenança general de subvencions, a la seu electrònica del registre general d’entrada de documents de l’Ajuntament de Girona, o per qualsevol altre procediment reconegut per la llei.\nEl termini de presentació de les sol·licituds i de la documentació necessària serà de 20 dies hàbils a partir de l'endemà de la publicació d'aquesta convocatòria en el Butlletí Oficial de la Província de Girona.\nSegons la convocatòria del 2022 el termini és de l'11 de març al 7 d'abril.\nDocument “Sol·licitud de la subvenció a projectes d’entitats juvenils”.\nDocument “Declaració responsable d’estar al corrent del compliment de les obligacions tributàries i de seguretat social”.\nDocument “Declaració responsable del compliment dels requisits de la llei 38/2003 General de Subvencions”.\nEl certificat de Delictes de Naturalesa Sexual de totes les persones que tinguin contacte amb els infants o joves destinataris del projecte (referit per a cada persona física que presta el servei: directors, monitors, coordinadors, personal de pràctiques, voluntaris, etc.) conforme no han estat condemnades per sentència ferma per algun delicte dels establerts a la Llei 26/2015, de 28 de juliol, de modificació del sistema de protecció a la infància i l’adolescència, pel que fa a professions, oficis i activitats que impliquin contacte amb menors. L’acreditació s’ha de materialitzar mitjançant certificació negativa (nominal) en fonament al RD 1110/2015, d’11 de desembre (Registre Central de delinqüents sexuals) amb data de l’any en curs.\nRespecte al projecte, aquest tindrà una extensió màxima de 6 pàgines i inclourà com a mínim:\nEn cas que la documentació de la sol·licitud sigui incorrecta o incompleta l'Ajuntament ho notificarà a l'entitat per tal que l'esmeni o ampliï. Si en el termini de 10 dies hàbils després de la notificació no s'ha esmenat l'errada o mancança, s'arxivarà l'expedient sense cap tràmit posterior.\nSi la sol·licitud no reuneix els requisits establerts en aquestes bases i a la convocatòria, es requerirà la seva esmena, que s’haurà de fer en el termini màxim i improrrogable de 10 dies hàbils, indicant que no fer-ho suposarà el tancament de l’expedient per desistiment, prèvia resolució.\nEl termini d’execució dels projectes s’estableix dins el període marcat des de l’1 de gener de 2022 fins al 31 de desembre de 2022.\nUn cop acabat el termini de presentació de sol·licituds, l’Ajuntament de Girona estudiarà els diversos projectes presentats i resoldrà la convocatòria.\nLa resolució de concessió o de denegació correspon a l’Alcaldia o òrgan municipal que tingui delegada aquesta atribució.\nUn cop aprovada la convocatòria, la comissió qualificadora es reserva el dret a convocar les entitats beneficiàries per participar en un procés conjunt de seguiment i avaluació, en els projectes subvencionats que cregui convenient.\nL’Ajuntament de Girona es reserva el dret d’atorgar subvencions a projectes que, tot i no complir alguna de les condicions establertes en aquestes bases, siguin d’especial interès per als ciutadans i ciutadanes de Girona.\nLa notificació de la resolució a les entitats es farà per notificació electrònica e-notum a totes les sol·licituds presentades independentment de si són o no subvencionades.\nEls beneficiaris de la subvenció disposaran d’un termini de 10 dies hàbils, a comptar des de la data de fer-se pública la resolució provisional, per comunicar per escrit l’acceptació de la subvenció i de les condicions en què s’ha atorgat, segons document model “declaració d’acceptació de la subvenció” de l’Ajuntament. En cas de no presentar la “declaració d’acceptació de la subvenció” en el termini corresponent s’entendrà com a renúncia de la subvenció.\nL’entitat haurà de presentar la documentació de justificació abans del dia 31 de gener de 2023 i haurà de justificar el 100% de l’import total del projecte. Aquesta documentació es detalla en el punt 10.3 d’aquesta convocatòria.\nDocumentació que s'haurà de presentar al tràmit de justificació:\nMemòria de l’entitat o del projecte subvencionat amb indicació de les activitats realitzades i dels resultats obtinguts.\nDocument “Comunicació de la justificació de subvencions, beques i/o ajuts”.\nAcreditació dels pagaments realitzats per la subvenció rebuda, per un import, com a mínim, equivalent a l’aportació econòmica efectuada per l’Ajuntament de Girona.\nExtractes bancaris dels pagaments acreditats en l’anterior punt.


Hi havia una vegada un paratge... que ja no hi serà més. Era d’esperar... Un pla de restauració de la Riera de Banyeres?...Desbrossar-la per deixar pas a l’aigua?...Treure espècies forànies invasives i substituir-les per altres autòctones amb la finalitat que la fauna que hi està associada no se’n ressenti?...Obrir camí per passejar per la riba i gaudir dels canvis estacionals de la seva vegetació i fauna?... Que bonic!...I un be negre! això no s'ho creu ningú. Tot plegat només interessos electorals, ara ja no cal que intentin fer-me beure més a galet. Fa pocs...\nAra me n’adono que el saüquer és un dels arbres, en aquest cas arbusts, de la meva vida; de petita flanquejaven el Torrent de les Anguiles, darrere la casa, m’atreien d’una forma especial els troncs cilíndrics, lleugers, buits per dins, les flors compostes, blanques, com blondes de la més fina dentelle de Calais, com la més delicada punta de coixí de seda. A la tardor els seus fruits, ulls negres escrutant l’infinit... de gran els tinc també a tocar de casa, un altre torrent ple de saüquers també, ara me n’ adono, sempre m’acompanyen, sempre són allí presents......\nNo hem sortit massa aviat, enfilem el camí des de Can Carbó de la Riera cap a la Font de la Salut, travessem la riera de Pontons per la palanca, l'aspecte de la Font de la Salut, pot ser idealitzat per la distància dels anys, m'ha decebut, l'esplanada on tantes vegades havia berenat i jugat s'ha fet petita, envaïda de vegetació, amb restes abandonades per algun visitant poc polit. El camí travessa per una altra palanca la riera just sota la roca on s'aixeca l'església romànica de St. Martí, passem pel costat de les restes d'un antic molí. Seguim fins a Can Serra, antiga masia...\nL'ametller (Els arbres de la meva vida) Quan l’ametlló comença a inflar-se, els pètals amb el més lleu alè de brisa es deslliuren del calze i emprenen un breu i lent vol, aquest acaba a redós de la fosca soca de l’arbre brodant pètal a pètal un nivi i efímer tapís. Quan això passa em ve a la memòria una llegenda que em va explicar el pare algun dia veient els pètals de l’ametller caure com flocs de neu. Deia així: Fa molts anys un rei moro va veure entre els seus presoners una noia rossa d’ulls blaus i posat altiu, impressionat per la seva bellesa li va donar la llibertat,...\nLa mimosa ( Els arbres de la meva vida) Cada any algun matí hivernal la retina se’m nega de groc. La mimosa ha esclatat, vellutada, gronxant-se elegant amb l’impuls de la brisa com si volgués volar… escampant suaument el seu delicat perfum. No n’he pogut disfrutar mai massa temps de cap de mimosa, quan vaig tenir la possibilitat de plantar-ne una ho vaig fer, però no vaig trobar-li el sòl que volia i va morir al poc temps. La meva mimosa l’he viscuda a través de la meva mare, me la va fer veure, tocar olorar amb els seus relats. Li agradaven les flors i especialment...\nL’alzina. ( Els arbres de la meva vida ) A l’altra banda del torrent hi havia i encara hi és, l’alzina, d’alzines n’hi havia d’altres, però aquesta era, l’alzina. Per arribar-hi, cosa que feia sovint, havia de travessar l’arc, així anomenàvem un pontet amb aquesta forma, en realitat era un aqüeducte que portava l’aigua per regar els camps de l’altra banda del torrent, el torrent Sec, per travessar-lo calia posar un peu a cada banda del rec cosa una mica arriscada, atractiva, sobretot quan l’avi regava a l’altra banda i l’aigua hi corria amb energia. Teníem una sínia...\nEl llorer (Els arbres de la meva vida ) Hi havia dos llorers a casa, un darrere a tocar del celler i el segon a l’altra banda del torrent, al costat del canyar. No eren arbres amb tronc i copa sinó que amb els anys havien anat sortint rebrots i eren com un bosc de llorers, els troncs de l’interior havien mort, suposo, i deixaven un espai buit, recollit, íntim, un úter en el qual imaginàvem la nostra casa de jugar, la cuina, el llit, la taula… A l’estiu hi passàvem hores i hores, hi berenàvem, hi jugàvem a botigues, a nines, a indis amb cavalls de llarga crinera, canyes...\nEl magraner (Els arbres de la meva vida) Recolzat a la tàpia del baluart hi havia un vell magraner i una enfiladissa de flor menuda i blanca aprofitava cada primavera les branques del costat del mur per enlairar-se i veure el sol. El magraner era ben particular, cada primavera feia uns bons préssecs d'aquells d’aigua, els primers, de carn blanca i sucosa, més entrat juny i juliol eren de carn turgent i groga, perfumada… a la tardor com tots els altres magraners ens donava magranes. Acabàvem de dinar i el papa ens deia: -Veniu, he vist que el magraner té préssecs! Ens faltaven...\nEl bosquet (Els arbres de la meva vida I) Sovint situem algun fet de la nostra vida en referència a algun esdeveniment que per a nosaltres és important, abans o després de conèixer algú, de fer algun viatge, d’una malaltia, d’un disgust, una pèrdua…. L’observació de la natura és per a mi com la respiració, la faig d’una manera inconscient, essencial per a la vida va entrant lentament i fluida i em va construint. D’això me’n faig conscient quan a la respiració hi poso la mirada, segueixo l’aire que m’aporta energia com recorre el meu cos per disfrutar-ne,...


M@RC - Edifici i moll de la "Real Compañia de Canalización del Ebro"\nEdifici i moll de la "Real Compañia de Canalización del Ebro"\nAdreça: Inici de la carretera del Poble Nou\nAquest conjunt es relaciona amb el canal de navegació projectat al segle XIX per la "Real Compañia de Navegación del Ebro" i que al final es va fer servir com a reg. Està format per un gran edifici, un moll, les dues cases dels guàrdies, l'enclusa, i les restes de la dàrsena.\nTipus monument: Comercial. Magatzem.\nLocalització: Als afores del poble, al principi de la carretera de Poble Nou.\nLes restes del canal de navegació Amposta-Sant Carles de la Ràpita estan formades per un gran edifici de maó de planta rectangular, un llarg moll a la part posterior, les dues cases del guardes, de planta quadrada, i un pis, de maçoneria, l'enclusa feta de grans carreus, i les restes, cobertes de terra, de la gran dàrsena (310x60 m). L'edifici de grans dimensions, presenta planta baixa i pis. La façana s'articula amb 11 arcs de mig punt cecs als quatre dels extrems i oberts als 3 centrals que engloben tant la planta baixa com el pis. A la tercera part de la seva alçada hi ha un arquitrau formant rectangles també cecs. A les façanes laterals es disposen només tres arcs. Es corona amb una teulada a quatre vessants, amb ràfec relativament pronunciat. El moll consta d'un soterrani amb voltes sobre pilastres i un accés per dos arcs de mig punt amb dovelles de pedra sobre parament de maçoneria. El pis superior, originàriament també amb coberta, conserva només restes dels murs laterals, de maçoneria. Tenia una superfície de 1.443 m².\nVan existir dos canals diferents, superposats en part, però de característiques tècniques diverses. El primer que es va construir és d'època de Carles III, projectat per fray Damián de los Apóstoles l'any 1769 i que probablement es va construir la dècada següent, fent-se servir fins el s. XIX. El segon canal s'emmarca dins del pla de navegació de l'Ebre realitzat per la "Real Compañia de Navegación del Ebro", edificat el 1857 a una alçada superior i fins a l'assut de Xerta. En aquest cas parlem d'aquest segon canal, que a causa de la imminència del ferrocarril, la companyia abandonar la línia de navegació i les obres de canalització foren aprofitades per a reg del delta de l'Ebre. A l'edifici de grans dimensions està previst que s'ubiqui la seu del museu marítim "Les Casotes".\nCoordenades Geogràfiques G.G. (x,y): [40.621794],\t[0.598301]


Celebrem el Dia Nacional de les Pestanyes - Mercadona\nCelebra el Dia Nacional de les Pestanyes amb Mercadona\nAvui se celebra el Dia Nacional de les Pestanyes i maquillar-les ajuda a potenciar la teva mirada. En l'antiguitat, ja s'utilitzaven maquillatges primitius, antecessors dels actuals, per enfosquir-les i fer més profunda la mirada.\nEns sumem a aquesta data assenyalada amb aquests acabats de pestanyes enlluernadors, molt diferents entre si, que faran que el teu maquillatge d'ulls sigui impecable. Feliç Dia Nacional de les Pestanyes!\nAconsegueix els acabats més atractius a les pestanyes\nDescobreix els acabats de pestanyes que marquen tendència i els productes idonis per aconseguir-los. Tria el teu preferit!\nNo et rendeixis: pots aconseguir un volum intens fins i tot a les pestanyes més petites.\nPer a això, et recomanem utilitzar la Màscara Maxi Volumen, especialment indicada per aportar un volum extrem a les pestanyes. Fàcil aplicació i durada prolongada.\nLongitud i naturalitat\nPenses que aconseguir un acabat de pestanyes llargues és incompatible amb mantenir-ne l’aspecte natural? No pas!\nHo pots aconseguir amb la Màscara Long Xtrem, màscara de pestanyes allargadora. A banda de la longitud que indica el seu nom, també aporta definició. Amb una sola capa aconseguiràs la naturalitat que busques.\nVolum i curvatura\nLluir unes pestanyes d'impacte, amb un acabat que combini volum i curvatura, és més fàcil del que penses.\nPer aconseguir-ho, el nostre suggeriment és la Màscara Volume & Curve XL, amb raspall XL de disseny especial que ajuda a aconseguir aquest efecte: volum i curvatura accentuada.\nPrefereixes un acabat amb volum natural amb efecte ventall (volum en 4 dimensions) per a la mirada?\nNecessitaràs la Màscara de pestanyes Volumen 4D, ideal per aportar volum a les pestanyes, pentinar-les, definir-les i allargar-les. Atenció al seu raspall recte, proveït de cerres de longituds diferents. Una màscara perfecta per a fer-la servir cada dia.\nSaps com s'aplica la màscara de pestanyes?\nAplicar la màscara de pestanyes és molt fàcil. Ho has de fer de l'arrel a les puntes, fent moviments en ziga-zaga per separar les pestanyes i aconseguir el màxim volum.\nÉs important que les pestanyes estiguin netes i eixutes abans d’aplicar-hi la màscara.\nConsell: utilitza la punta de la màscara per definir i separar bé les pestanyes.\nAprèn a netejar correctament les brotxes i els pinzells de maquillatge.


Comença la rehabilitació de la façana de l'Ajuntament de Sabadell - Diari de Sabadell\nComença la rehabilitació de la façana de l’Ajuntament de Sabadell\nLes obres de rehabilitació de la façana de l’Ajuntament de Sabadell han començat aquest dilluns, tal com estava previst. La previsió és que durin set mesos, fins a finals d’agost, i es faran en paral·lel a les del passeig de la Plaça Major.\nEl primer que s’ha fet és instal·lar la caseta d’obres a tocar de l’extrem dret de la façana de la plaça del Doctor Robert, per la qual cosa l’espai que ocupa, juntament amb un lavabo portàtil i un tros més per treballar, han quedat perimetrats.\nLa caseta d’obres a la plaça Doctor Robert / VICTÒRIA ROVIRA\nDels treballs se n’ocupa l’empresa especialitzada Rehatec Façanes i tenen un pressupost de poc més de mig milió d’euros: 562.054,49 euros. Aquesta primera setmana d’obres servirà per fer els treballs previs indispensables, com muntar la caseta i la bastida, que tindrà una lona de protecció.\nL’Ajuntament ha previst que les obres es faran en dues parts. La primera se centrarà en rehabilitar les façanes de Sant Roc, racó del Campanar i carrer del Sol. En principi aquesta part ha d’estar enllestida el mes de juny i, com a molt si hi hagués algun retard, a finals d’agost perquè es pugui fer el pregó de Festa Major, divendres 2 de setembre.\nA partir del mes de juny es passarà a treballar a la façana de Doctor Robert, en aquest cas amb la previsió que estigui acabada com la totalitat de les obres el mes de setembre. Les obres del Passeig haurien d’acabar a mitjans d’octubre de manera que tota aquesta zona cèntrica estigui a punt per a la campanya de Nadal 2022 – 2023.\nQuè es farà a l’Ajuntament?\nLa rehabilitació comportarà reparar i tornar a pintar la façana, es milloraran les portes d’accés, els porticons de fusta, les reixes i les fusteries. També es reforçarà la seguretat dels accessos a la coberta. Al conjunt de la façana, s’eliminaran tots els cables que hagin quedat obsolets i la resta es traslladaran a l’interior de l’edifici o es deixaran a fora de manera endreçada. La façana tindrà un “to neutre”, similar al color salmó-sèpia, tal com va explicar divendres passat l’alcaldessa de Sabadell, Marta Farrés. Abans d’aplicar la pintura, però, es faran proves de color perquè la comissió de Patrimoni del consistori decideixi quina és la millor tonalitat per l’edifici, protegit pel seu valor històric.\nLes obres del Passeig comencen amb l’encaix del projecte sobre el terreny\nTemes:Ajuntament de Sabadell, Centre, mesciutat1, obres, Sabadell\nEl govern pretén reorganitzar l’estructura de la Policia i arribar a les 276 places


Els alumnes de cicle superior (5è i 6 è) de l'escola, van anar de colònies els dies 6 i 7 de juny. El lloc escollit fou el Casal de l'Albera, a la Jonquera.\nEl dilluns 6 van sortir de l'escola direcció a la platja d'Empuriabrava, on els esperaven els monitors que organitzaren partits de futbol i volei en la sorra de la platja. Seguidament una bona remullada, amb una aigua no massa calenta degut a les continuades pluges dels darrers dies.\nEn acabar el bany es van dirigir cap a Ventalló, al Llac de l'Aventura, a on els tenien preparades unes quantes activitats més: tir amb arc, una passejada pel Fluvià amb caiac i un circuit penjats per ponts i cordes fins arribar a un rocòdrom. En acabar, es van dirigir cap a la casa de colònies, a la Jonquera, a on van tenir temps de fer una banyada a la piscina abans d'anar a sopar.\nHavent sopat els esperava un karaoke, una desfilada de models i una sessió de discoteca.\nEl dimarts dia 7, un cop esmorzats, van seguir un munt d'activitats en la mateixa casa de colònies: vestir a un company amb la roba de tots els components d'un grup, agafar caramels de l'interior d'un cubell ple amb aigua i farina, portar pomes d'una banda a l'altra de la pista esportiva evitant que aquesta caigués entre 2 companys/es, fer torres humanes,... Al final van acabar remullant-se a la piscina.\nAbans de dinar van tenir temps de preparar un record de les colònies: un marc per a una fotografia de grup que s'havien fet el dia anterior a la platja.\nHavent dinat es van repartir medalles als components dels diferents grups que havien realitzat les activitats dels matí i també els diplomes de la desfilada de la nit anterior.\nSi voleu veure més fotografies de la sortida o el vídeo de la desfilada de models podeu accedir a la web de l'escola, en el blog de Cicle Superior (veure costat dret dins la web). Totes les fotos han estat cedides per la mestra Dolors Peñascal.\nEtiquetes de comentaris: 2010-2011 colònies


L’institut de Malgrat guanya un premi Nacional d’Experiència Educativa | Ràdio Palafolls\nHome Economia L’institut de Malgrat guanya un premi Nacional d’Experiència Educativa\nMarc Ferri , març 14, 2013\t / 525 0\nEl saló de sessions de l’Ajuntament de Figueres, ple a vessar, ha estat aquesta setmana l’escenari del lliurament del 9è Premi Nacional d’Experiències Educatives Josep Pallach. L’acte, presidit per l’alcaldessa de Figueres, Marta Felip, i la consellera d’Ensenyament, Irene Rigau, va premiar al centre educatiu malgratenc per la creació d’una televisió escolar.\nDels 17 treballs presentats, el jurat d’aquest prestigiós reconeixement pedagògic ha decidit enguany atorgar un premi únic, dotat amb 5.000 euros, a l’institut de Malgrat de Mar pel seu projecte d’explotació a l’aula dels mitjans audiovisuals. El jurat en destaca “l’estructuració de l’experiència i la seva continuïtat des de l’any 2009, així com la importància que es dóna a la integració de l’alumnat cercant activitats motivadores com a lluita contra el fracàs escolar”. També en remarca l’abast extraescolar i el caràcter interdisciplinari i globalitzador del projecte.\nTambé es va donar un accèssit a un centre empordanès.\nTots els premiats, en recollir el guardó, van oferir discursos reivindicant l’ensenyament en aquests temps marcadament difícils.\nLa consellera Irene Rigau va voler destacar la tasca del professorat com a garant del futur de la societat i va refermar l’aposta per la llengua catalana en un moment en què l’autogovern es veu més afectat que mai.


Solenoide, viatge a Bucarest amb Cartarescu – L'illa deserta\nOn 8 Agost 2018 9 Juliol 2020 Per sifuroIn 3 estrelles, Llibres\nSí, avui toca parlar de Solenoide, aquest llibre monumental de Mircea Cartarescu que tan espès pot ser, a estones, de llegir. És un llibre dens, de frases llargues, que et deixa entrar i et fa fora sense pietat. La combinació d’històries reals i de consideracions metafísiques és com una muntanya russa de sensacions que et xucla i, poc després, t’escup. Són històries reals? Estem parlant d’autoficció? O és tot inventat? De vegades, ens quedem amb el dubte.\nLa importància del traductor\nNo és un llibre fàcil de llegir. Ni per dintre ni per fora. La bellíssima edició, de tapes dures, no facilita la lectura, per exemple, al llit. És important tenir sempre un faristol o trasto similar a prop, per mor de carregar-nos l’esquena. I per dintre tampoc és fàcil: frases llargues, arguments que venen i van en el temps, informació verídica barrejada amb la fantasia més desbordada.\nEn aquest sentit, cal destacar, i molt, la ingent tasca traductora d’Antònia Escandell Tur. Escandell ha estat capaç de transformar un relat que s’intueix complicat en la llengua original, el romanès, a la nostra. I té mèrit: busqueu l’oració que busqueu, encara que tingui dotze línies, encara que tingui cinc o sis elements interposats, trobareu que té una organització sintàctica perfecta, i que el verb concorda amb el subjecte que toca, per més que estigui 40 paraules abans. Una traducció impecable que m’ha fet pensar en la importància que tenen els traductors i que, tot sovint, no se’ls dona.\nDe què parla Solenoide?\nTraducció a part, vull destacar alguns dels continguts. Jo he trobat especialment interessant l’aspecte històric del llibre. La Romania dels anys 80, amb Ceausescu encara al capdavant. El Bucarest, que segons l’autor, “havia aparegut de sobte, fet ja una ruïna, enderrocat, amb l’arrebossat escrostonat”. I, sobretot, la pobresa. Cases sense llum ni gas. Nens que han de fer cua per aconseguir menjar… La Romania de Ceausescu.\nAixí mateix, és curiós el cercle d’ateisme. Una activitat en què cal escopir o pixar-se en una imatge de la mare de déu. I altres mostres d’ateisme “oficial” per l’estil, com quan diu que Iuri Gagarin, que havia estat al cel, no hi havia trobat cap sant ni res per l’estil. Per altra banda, trobem les campanyes del govern per reciclar materials com els taps, amb quotes establertes per a cada estudiant. I les gomes del cabell que es tanquen amb boletes, això també és molt anys 80. Aquí també en teníem, les recordeu?\nAixí, doncs, podem dir que Solenoide és com un suprallibre. Una història que en conté d’altres. Una mostra del gran coneixement enciclopèdic de Cartarescu, que tan aviat ens parla de la seva feina com a professor, i de les relacions amb mestres i alumnes, com ens introdueix nocions de física o matemàtiques, com ara el tesseractis. En resum, una aposta valenta d’Edicions del Periscopi per un llibre atípic, no apte per a tots els gustos. És una lectura llarga, que requereix tranquil·litat d’esperit, obertura de ment i una bona estona per davant. En definitiva, un bon candidat a lectura de vacances.\nFinalment, doncs, si no goseu agafar aquest llibre però voleu conèixer la feina d’Edicions de Periscopi, podeu provar Cançó de la plana o Capvespre, tots dos de Kent Haruf, per escalfar motors de cara al 2019, quan diuen que publicaran la tercera part d’aquesta trilogia, Benedicció.\nEdicions del Periscopiliteratura romanesa\nTenim nova ajudanta peluda. Després us la presento oficialment, però... la podeu trobar? #onesenwally… twitter.com/i/web/status/1… 4 days ago\nPaís barroc, Raül Garrigassait lilladeserta.cat/2020/09/22/pai… 6 days ago\nUna oficina amb "vistes". #homeoffice instagram.com/p/CFcFjqKILETE… 6 days ago


El futur gestor de Cal Massó es revelarà en quinze dies | Reusdigital.cat diari de Reus. Notícies i actualitat del Camp de Tarragona\n'Reus, Ciutat de la Música' es tancarà el primer trimestre de 2019 en un espectacle encara per definir\n20 de Setembre de 2018, per Arnau Martínez\nCaelles ha atès els micròfons de LANOVA Ràdio\nLa regidora de Cultura, Montserrat Caelles, ha estat entrevistada a LANOVA Ràdio pel 'Carrer Major' a l'inici dels dies forts de les festes de la Mare de Déu de Misericòrdia. Caelles ha indicat que "tot i que tradicionalment es diu la festa major petita, cada vegada guanya més pes a la ciutat i més seguidors". Ha remarcat l'estrena del Lleó petit que es farà dissabte "és el planter del seguici adult. És meravellós veure com gaudeixen els més petits i com va creixent". A banda, aquesta ha comentat algunes de les accions dutes a terme per la regidoria que encapçala, o dels seus projectes pendents, tals com el futur de Cal Massó. En aquest sentit, ha avançat que "en 15 dies" se sabrà qui gestionarà l'espai.\nSobre 'Reus, Ciutat de la música'\nLes festes de Misericòrdia compten amb 50.000 euros extraordinaris per programar concerts dins de 'Reus, Ciutat de la Música'. Caelles ha tornat a remarcar que "recollint el llegat de la capitalitat cultural, tocava mantenir l'esforç de l'administració, però també de la ciutat". Una capitalitat musical que va anunciar l'alcalde de Reus, Carles Pellicer, en el tancament de la cultural.\n"Tot i que no existia aquesta marca, vam decidir continuar el camí dedicant-nos cada any a una de les facetes culturals perquè Reus és una ciutat que compta amb una gran diversitat d'activitat cultural", ha subratllat la regidora. Preguntada per si han pensat passar el relleu de la capitalitat musical, Caelles ha assegurat que "alguna cosa hi ha". "Ara ens toca fer-ho bé i aprofitar-ho. Si funciona, segur que podrem passar relleu i fer territori", ha afegit, ja que aquesta possibilitat "és sobre la taula i podria ser una gran oportunitat", ha conclòs sobre aquest tema. Reus Ciutat de la Música va iniciar-se a l'abril i la regidora del ram ja ha anunciat que es tancarà el primer trimestre de 2019, "a partir de gener", ha dit sense donar més detalls. El consistori encara no ha tancat la carpeta de l'espectacle de clausura i espera que passin els festes de Misericòrdia.\nL'anunci de l'adjudicació de Cal Massó, aviat\nA l'entrevista, també s'han abordat altres temes com el Centre d'Art Cal Massó. Actualment es troba tancat i es va treure a concurs la seva gestió. S'hi van presentar dues empreses i un particular. Caelles ha manifestat que "en uns quinze dies podrem anunciar a qui ha estat adjudicat i en immediat termini Cal Massó podrà obrir les portes i oferir activitat cultural".\nPer tancar la polèmica sobre l'endarreriment de l'adjudicació ha posat èmfasi en què l'Ajuntament "és una administració i gestionem diners públics. Quan volem dur a terme una acció, estem sotmesos a una sèrie de normatives. Les coses no sempre són tan ràpides com ens agradarien".\nCiutat de la Música'


depasseig: el cel en una habitació\ncaminat per elisabet on 14 d’abril 2008\npasseja carla bruni\nEl bloc de J. M. Tibau m'ha portat a recordar una cançó preciosa que vaig sentir la primera vegada de boca de la Carla Bruni (la qual va fer un primer treball musical impecable i que recomano convençudíssima: regaleu el Quelqu'un m'a dit per sant Jordi!): Il cielo in una stanza.\nIl cielo in una stanza és una cançó original de Gino Paoli (Sapore di sale o la que més m'agrada a mi, Senza fine) que va cantar Mina i que suposo que deu haver versionat molta més gent, però jo aquí ja em perdo.\nEl que sí que sabia, i vaig recordar llegint en Tibau, és que Battiato també l'ha cantat i és potser la versió que a mi més m'agrada: al meu parer, l'ha encertat del tot. Però com que tots ja sabeu que m'agrada Battiato i ja n'he posat unes quantes cançons i lletres al bloc, ara us regalo la versió de la Carla Bruni perquè us adoneu que, a més de personatge públic a la francesa i persona amb ganes de fer-se mirar, té una veu dolcíssima.\nAixò sí, he d'apuntar que la Bruni la canta en francés i en italià. La primera part és la francesa i la segona, a partir del minut 2:40, en italià. Trieu la que més ràbia us faci.\nI jo em quedo aquí, mirant el cel en la meva habitació, cosint núvols que no són res més que les cortines que no he penjat mai.\nLa versió està bé, però també m'agrada més la de battiato, que la trobo immensa, especialment acompanyada d'un video tan tendre.\n13 d’abril de 2008 a les 16:39\nDoncs jo recomano el segon disc de la Bruni que musica poetes, molt bo!\nHola Jesús! Gràcies per passar per aquí tot i ser de ruta literària arreu del territori presentant el teu nou llibre de contes "El vertigen del trapezista"!\nPer cert, Monique del hidden-planet (en els enllaços de la dreta) i jo anirem a escoltar Battiato a Burjassot el 8 de maig... un luxe!\nEspolsada (ai, se'm fa molt estrany anomenar-te així...!), ja l'he escoltat aquest CD de la Bruni i tens tota la raó, tot i que jo m'esperava un altre treball en francès (l'heu sentit cantant "Les froleuses" amb Louis Bertignac?).\n15 d’abril de 2008 a les 13:06


La Vicalanda Reserva, un vi negre creat el 1994 que va iniciar un nou estil de reserva Rioja, la màxima expressió del "terroir". La Vicalanda Reserva és un vi pioner dels "vins d'alta expressió", elaborat a partir d'una selecció dels millors raïms de les nostres vinyes pròpies.\nEl nom La Vicalanda prové en el seu inici d'una petita finca de 10,5 hectàrees propietat de Bodegas Bilbaínas.\n91 punts James Suckling 2019\n94 punts Anuario de Vinos (El País) 2020\n93 punts Guía Gourmets 2020\n93 punts Guía ABC 2018\n92 punts Tim Atkin (UK) - Rioja Report 2018\n97 punts Guía Proensa 2016\n93 punts Guía ABC 2016\n92 punts Guía Peñín 2017\n90 punts Robert Parker 2016\n91 punts Guía Peñín 2015\n92 punts Guía Intervinos 2014\n91 punts Guía Peñín 2014\n93 punts Guía Peñín 2013\n92 punts Revista Planetavino 2012\n92 punts Guía ABC 2012\n93 punts Guía Peñín 2010\n93 punts Guía Peñín 2009\n91 punts Guía Intervinos 2010\n90 punts Guía Proensa 2010\nLa Vicalanda Reserva és l'acompanyant ideal per als millors plats de carn, sobretot, l'especialitat local: el xai rostit. És també, sens dubte, un bon aliat dels formatges curats o parmesans, el pernil, la caça i el cérvol, els plats de llegums o els arrossos de carn.\nGranat intens amb tonalitats porpres.\nElegant i intens. Aroma molt profunda. Fruits negres, violetes i torrefactes amb un fons balsàmic i mineral.\nEs tracta d'un vi molt carnós, potent i estructurat. Entrada vellutada i pas per boca molt equilibrat. De gran cos i persistència.\nEn el moment de la verema vam fer una selecció per portar només al celler aquell raïm amb condicions de maduració òptimes. Després del desrapat i trepitjat va tenir lloc una maceració i la fermentació alcohòlica de tres setmanes, a una temperatura de 28 ºC. El vi va realitzar la fermentació malolàctica en bótes, on posteriorment va envellir durant 14 mesos. Fem servir bótes de roure francès Allier, noves en un mínim del 50%. En aquest temps, el vi es va trasbalsar diverses vegades per netejar-lo de forma natural i evitar tractaments posteriors. El vi té un envelliment mínim en ampolla de 24 mesos (Reserva).\nSeleccionem els millors raïms de les nostres parcel·les Cuervo 4, Vicuana i Zaco, de la D.O.Ca. Rioja. Aquestes vinyes van ser plantades amb el sistema tradicional de enfiladissa "calder" de Rioja, tenen una edat mitjana de més de 35 anys i produeixen 2.500 kg per hectàrea. Tot el treball realitzat en aquestes parcel·les es realitza a mà, treballant amb personal altament qualificat. Obtenim els nostres raïms amb pràctiques de cultiu respectuoses amb el medi ambient, sense utilitzar pesticides, insecticides ni herbicides.


Hotel Crossroads, Gurgaon Nova Delhi i NCR Índia - Ofertes d'hotels amb els MILLORS DESCOMPTES EN LÍNIA\nSector 15, Behind ITI College, Gurgaon, Nova Delhi i NCR, Índia, 122001 - Veure al mapa\nBarri Gurgaon Karol Bagh Gurgaon Delhi Sud Pahar Ganj Karol Bagh Karol Bagh Pahar Ganj Pahar Ganj Karol Bagh\nHotel Crossroads, Gurgaon, ubicat a Gurgaon, Nova Delhi i NCR, és una destinació popular per a viatgers. L'hotel és a 3.0 Km del centre de la ciutat i permet accedir a les instal.lacions més importants de la ciutat. Per opcions de turisme i atraccions locals, no es necessita anar enfora ja que l'hotel gaudeix proximitat a Health In India, Galaxy Mall, Carma Creative Private Limited.\nHotel Crossroads, Gurgaon també ofereix moltes instal.lacions per enriquir la seva estada a Nova Delhi i NCR. Per a la comoditat i comfort dels seus clients, l'hotel ofereix servei d'habitacions 24 hores, Wi-Fi gratuït en totes les habitacions, recepció 24 hores, magatzem d'equipatge, Zones públiques amb Wi-Fi.\nA més, totes les habitacions ofereixen una gran varietat de comoditats com ara televisió de pantalla plana, xemeneia, mirall, tovalloles, accés a internet (sense fils) per satisfer els clients més exigents. L'hotel ofereix una excelent varietat d'instal.lacions d'oci, incloent centre esportiu, camp de golf (a 3 km). Hotel Crossroads, Gurgaon és la vostra destinació si buscau allotjament de qualitat a Nova Delhi i NCR.\nTots els tipus de viatgers (10) Viatger de Negocis (7) Viatgers en solitari (1) Famílies amb infants petits (1) Famílies amb infants grans (1)


Cristina Gallach, una dona d'alts càrrecs\nL'actual Alta Comissionada per a l'Agenda 2030 ha ocupat càrrecs de rellevància a la UE, l'OTAN i l'ONU\nDes dels organismes internacionals ha lluitat per promoure la igualtat de gènere, la diversitat i la inclusió\nMadrid - Dilluns, 04/02/2019 | Actualitzada 05/02/2019 - 12:06\nCristina Gallach (Sant Quirze de Besora, Barcelona, 1960) és l’única dona espanyola que ha estat en càrrecs de rellevància en les tres grans organitzacions internacionals –la UE, l’ONU i l’OTAN– i sempre per impulsar la igualtat de gènere i la promoció de la diversitat, reivindicant el dret de la dona a participar en l’esfera pública.\nLa seva feina com a comunicadora i el seu compromís amb la igualtat han sigut reconeguts amb nombrosos premis. El 2010, l’Institut Europeu per a la Igualtat de Gènere (EIGE) la va nomenar una de les 12 persones que inspiren Europa.\nAra, els premis Empresa de l’Any 2018, que organitza EL PERIÓDICO DE CATALUNYA, volen distingir amb el premi Equipara l’actual Alta Comissionada per a l’Agenda 2030, antiga redactora d’aquest mitjà.\nDes del seu càrrec actual, directament dependent del president Pedro Sánchez, Gallach té com a objectiu l’impuls a Espanya dels 17 Objectius de Desenvolupament Sostenible (ODS), que ella mateixa va contribuir a dissenyar des del seu càrrec anterior, com a vicesecretària general de l’ONU per a la Informació.\nL’objectiu número 5\nPrecisament, entre els 17 ODS hi ha l’objectiu número 5, enfocat a aconseguir la igualtat entre els gèneres i apoderar totes les dones i les nenes. “Sempre he defensat la necessitat d’incorporar més dones en càrrecs de màxima responsabilitat i, sobretot, d’apostar per la visió de gènere. I aquests dos objectius no sempre van junts. Hi ha homes que tenen aquesta visió i creuen en la igualtat i la inclusió, i dones que no”r;, afirmava Gallach aquest cap de setmana en una entrevista a EL PERIÓDICO. Jo soc una convençuda d’aquesta lluita. Els hi dec al meu fill i a la meva filla. Són ells els que em fan sentir aquesta responsabilitat”r;, va admetre a l’entrevistador, Juan Fernández.\nTambé li va fer una altra confidència: “Jo no podria ser on soc si no fos perquè el meu marit, que em recolza en tot el que faig, s’encarrega de les qüestions dels meus fills adolescents que jo no puc atendre”r;. I és que, segons Gallach, en la lluita per la igualtat hi ha un afer decisiu del qual es parla poc, que és la família. A la pràctica, el pes de la cura de la família segueix recaient sobre les dones, i per evitar que l’impuls de les dones depengui que la parella li doni suport –com és el seu cas–, són necessàries lleis que afavoreixin la conciliació.\nLa premi Equipara del 2018 és una alta funcionària de la Unió Europea que ha sigut consellera per a la Igualtat d’Oportunitats al Consell de la UE. També ha sigut vicesecretària general de l’ONU per a la Informació, amb l’encàrrec principal de dissenyar i executar la comunicació global, regional i local dels grans temes com l’Agenda 2030 per al desenvolupament sostenible i l’Acord de París.\nCom a portaveu i directora de Comunicació de Javier Solana en la seva etapa com a secretari general de l’OTAN (1996-1999) i al capdavant de la diplomàcia europea (1999-2009), Gallach va tenir ocasió d’endinsar-se en un món enterament masculí. “Sovint es tractava d’ambients militars i de seguretat”r;, recorda. Fins que un dia, el 1997, en una reunió amb els màxims responsables d’Eslovènia sobre seguretat als Balcans, van començar a asseure’s dones, i més dones, a la taula. Allà es va fer evident que no hauria de ser normal un món tan masculí ni tan sols en ambients militars i de seguretat.\nUn reconeixement a la igualtat de gènere\nEl talent no discrimina per gènere i el premi Equipara vol distingir per això les persones o empreses\nque han destacat en el món empresarial per la seva aportació a la igualtat de gènere, la paritat en\ndrets i deures i la conciliació laboral amb la vida familiar. Aquest guardó és un reforç a les polítiques\nde promoció de la igualtat de gènere i la paritat en la feina d’homes i dones en l’àmbit social i\nempresarial de Catalunya. Pretén ser un premi exemplificatiu i pot recaure tant en empreses com\nen institucions o persones individuals, la trajectòria i llegat dels quals destaquin i acreditin els mèrits que\ninspiren aquest apartat dels premis Empresa de l’Any


Infosalut - Acords del Consell de Govern de declaracions d’inversions d’interès autonòmic als hospitals de Balears\nEn el BOIB núm. 21, de 15 de febrer de 2018, s’han publicat diversos Acords del Consell de Govern, de 9 de febrer de 2018, pels quals es declaren inversions d’interès autonòmic als següents edificis dels hospitals de les Illes Balears:\nReforma de l’edifici J de l’Hospital Can Misses\nEl mes de març de 2015 l’activitat asistencial de l’Hospital Can Misses es va traslladar als edificis nous i es van reagrupar els serveis generals i d’administració a les plantes semisoterrani i tercera, una vegada efectuades les obres d’ampliació i reforma. La major part de l’edifici antic (identificat actualment com a edifici J) va quedar sense reformar.\nL’Àrea de Salut d’Eivissa i Formentera ha elaborat un pla d’ordenació interna a fi de donar resposta a una part de les necessitats assistencials de la gerència única utilitzant aquests espais.\nEl programa de necessitats, segons les propostes de l’avantprojecte aprovat, se centra en les següents àrees funcionals: centre de salut, residència, hospitalització polivalent 1, hospitalització polivalent 2, sala d’autòpsies i dipòsit de cadàvers, Fundació Banc de Sang, associacions i accés principal i circulacions.\nEl programa de treballs de les obres no ha de ser superior a dotze mesos.\nEl pressupost d’execució material màxim previst és de 2.091.360,00 €, sense incloure-hi el control de qualitat ni de seguretat i salut.\nAmpliació i reforma de l’Hospital de Manacor\nLa construcció de l’Hospital de Manacor va començar a final de l’any 1991 i va acabar el 1995. L’any 2008 es va dissenyar un pla director d’ampliació, però no es va dur a terme.\nAra s’ha redactat un nou Pla, en el qual s’han projectat noves construccions a les quals es traslladaran alguns serveis, de manera que es generarà espai lliure per emprendre la reforma i l’ampliació d’altres serveis, a més d’un pla funcional en el qual es defineixen les característiques formals i funcionals de la reforma i de l’ampliació.\nObres al recinte de l’Hospital Son Llàtzer\nL’Hospital Son Llàtzer va començar la seva activitat pública l’any 2002. Setze anys després es considera imprescindible dur a terme diverses obres d’ampliació de les dependències de l’Hospital i dels serveis annexos.\nEs considera necessari crear les dependències següents: una zona d’habitacions per al personal de guàrdia de l’Hospital, una central d’Emergències Sanitàries i un annex de l’edifici de flota i logístic.\nPla Director del Recinte de Son Dureta\nL’Hospital Universitari Son Espases es va inaugurar l’any 2010 com a resposta a les necessitats assistencials de les Illes Balears, al qual es van traslladar les prestacions sanitàries que s'oferien a l’Hospital Son Dureta i es va abandonar gradualment l’activitat d’aquest, fins que l’any 2012 va cessar per complet la prestació de serveis als usuaris.\nActualment, el recinte hospitalari de Son Dureta està infrautilitzat.\nLes necessitats que les Illes Balears tenen i tindran per atendre els pacients crònics, les persones grans en situació de dependència i els pacients que presenten un trastorn greu de la conducta associat a alguna demència fan que el recinte hospitalari de Son Dureta sigui un recurs inestimable per donar resposta tant en el vessant sanitari com en el social.\nPer tant, s’ha de donar resposta a les necessitats assistencials seguents: cronicitat, dependència, trastorns de la conducta associats a alguna demencia i proposta de llits.\nEs preveu un termini d’execució de cinc anys i mig, comptadors des del moment de la concessió de l’autorització per part de la Tresoreria General de la Seguretat Social.\nEl cost aproximitat de la proposta inicial és de 117,3 milions d’euros.\nRemodelació de l’antic Hospital Verge del Toro\nEl Pla Funcional d’Usos de l’Hospital Verge del Toro pretén recuperar un espai emblemàtic per adaptar-lo a noves necessitats, i crear un model assistencial innovador i clarament orientat cap als pacients crònics que requereixen una valoració integral i multidimensional per elaborar un pla de cures interdisciplinari que proporcioni les cures i la rehabilitació adequats a cada situació clínica.\nL’objectiu principal és crear nous recursos hospitalaris i ambulatoris a l’espai de l’Hospital Verge del Toro orientats a proporcionar una atenció integral i de qualitat als pacients amb alguna malaltia crònica i als seus cuidadors.\nEl dispositiu ha de tenir les àrees següents: hospitalització de cronicitat, àrea ambulatòria de cronicitat i àrea de suport clínic.\n[Font: BOIB. Núm. 021.15/02/2018]\nAcords del Consell de @goib de declaracions d’inversions d’interès autonòmic als hospitals de Balears https://t.co/LzoE1ddw51 @SonEspases @SonLlatzer @HManacor @HospitaldeInca @asef_ibsalut @asmen_ibsalut pic.twitter.com/PEJ3DGh1rY


Tres pel·lícules a la Setmana de Cinema Espiritual - El Periòdic d'Andorra\nTres pel·lícules a la Setmana de Cinema Espiritual\nSe celebra del 5 al 9 de novembre a l'Illa Carlemany\nPublicat el Dimecres, 31 d'octubre de 2018 | 12:15 h\nCinemes illa Carlemany. | Arxiu ANA\nLa Setmana de Cinema Espiritual, orientada especialment a infants i joves, i també oberta al públic adult en general, se celebra enguany del 5 al 9 de novembre, segons informa el Bisbat d'Urgell en un comunicat. Aquesta serà la setena edició de la convocatòria de formació i creació de valors a través del llenguatge del cinema, implicant mestres i professors de religió dels diferents sistemes educatius del Principat, i també de les comarques catalanes frontereres.\nEs durà a terme amb el suport dels cinemes del centre comercial illa Carlemany, d'Escaldes-Engordany, organitzat per la delegació d’Ensenyament del Bisbat d’Urgell. Aquest repte, que va començar fa set anys, acull cada vegada més infants i joves. El cinema "amb valors té vocació de ser una porta a un temps de reflexió i redescobriment pels infants i adolescents". Aquesta activitat va dirigida a tots els alumnes de 5è i 6è curs de primera ensenyança o primària i als alumnes de secundària i batxillerat, no només els inscrits a l’assignatura de religió. "Volem que sigui una activitat d’educació amb valors oberta a tothom", diu el comunicat.\n"És remarcable la implicació dels mestres i professors de religió els diferents sistemes educatius del Principat d'Andorra i té una especial importància la difusió de la iniciativa en els claustres", afirma el Bisbat d'Urgell en el comunicat. L'editorial Edebé edita el material educatiu amb el qual es treballa amb els infants i joves abans i després de veure la pel·lícula.\nLes projeccions seran als cinemes del centre comercial illa Carlemany en horari escolar matinal, a excepció de la pel·lícula per al públic adult que serà el dijous dia 8 de novembre a les 20.30 hores. L'entrada és gratuïta, i el Bisbat d’Urgell s'encarrega del transport dels escolars.\nEl cicle vol explicar que més enllà del cinema religiós, la imatge audiovisual i el cinema s’obre a la dimensió transcendent de l’antropologia. Mentre que el cinema religiós inclou aquelles pel·lícules que tracten de personatges, temes, relats o institucions directament religioses, el cinema espiritual aprofundeix en l’expressió de la preocupació religiosa, filosòfica, estètica i social des d’una perspectiva humanista que permet reconèixer d’una forma, explícita o implícita, en el misteri de l’ésser humà el misteri de Déu, diu el comunicat.\nS'han triat tres pel·lícules per oferir diferents aspectes i arribar a diferents destinataris, pel·lícules amb molt bona crítica en el moment de la seva estrena, l'any passat. 'Wonder' per alumnes de 3r cicle de Primària i 1r cicle de Secundària, del director Stephen Chbosky (2017, Estats Units); 'Una bolsa de canicas' per alumnes de 2n cicle de Secundària i Batxillerat, del director Cristian Duguay (2017, Estats Units), i 'La cabaña' per a adults, el dimecres 8 novembre a les 20.30h, del director Stuart Hazeldine (2017, Estats Units).\nAquest esdeveniment es duu a terme des de l'any 2012. En la primera edició van participar-hi els nois i noies de secundàries de les escoles confessionals i a poc a poc es van anar incorporant diferents escoles de primera ensenyança del sistema educatiu andorrà i les escoles de primària del sistema educatiu espanyol, i de l’institut espanyol. El 2014 es van incorporar alumnes del Lycee Comte de Foix i es va iniciar la participació d’instituts de la província de Lleida com Artesa, Oliana i la Seu d’Urgell. Des de fa dos anys s'hi afegeixen els alumnes de l’escola la Salle de la Seu d’Urgell.


Jutgen el cap del càrtel de Sinaloa en un judici d’alta seguretat\n4 min. Barcelona 10/11/2018 23:41\nA la sobreoferta de ficció i documentals de narcotraficants abocats als excessos li ha arribat el contrapunt d’un epíleg escrit per la realitat desmitificadora. Aquests dies Nova York està en els prolegòmens del judici contra Joaquín el Chapo Guzmán, un antic senyor de les drogues mexicà amb més vides que un gat a qui li toca protagonitzar sense voler-ho l’episodi d’un narco caçat i jutjat per 11 delictes, entre els quals el de dirigir una organització criminal de tràfic d’estupefaents i assassinats. Si finalment és declarat culpable, li podrien caure tants anys de presó com anys de vida li quedin, i això perquè la fiscalia nord-americana va pactar -per assegurar-se l’extradició des de Mèxic- que no sol·licitaria la pena de mort. Els Estats Units van demanar poder-lo jutjar perquè l’acusen d’exportar i distribuir 450 tones de cocaïna, heroïna, marihuana i metamfetamines des del 2003.\nFill d’una família de pagesos pobres, de petit Guzmán va posar els peus a l’escola més aviat poc. Amb prou feines va aprendre les quatre regles bàsiques, llegir i escriure, però la necessitat el va empènyer d’adolescent al cultiu de la marihuana i l’opi. Dotat d’una intel·ligència innata, amb un quocient de 138, va escalar en el competitiu negoci del narco fins que a la dècada dels 90 el seu cap va caure en una batuda policial i ell va decidir emprendre el negoci pel seu compte. És el naixement del càrtel de Sinaloa, l’estat on va néixer fa 61 anys, i la plataforma d’estupefaents més gran del món.\nL’ascens en el negoci va ser fulgurant. A més de la seva genialitat, no es pot obviar el caràcter sense escrúpols i calculador, que el fan ser pragmàtic i tenir una visió perfecta per als èxits. La seva fortuna s’estima en 14.000 milions de dòlars que ningú no ha sabut dir on són. A Mèxic, El Chapo -un sobrenom que respon a la seva estatura, de menys d’1,60 metres-és un fenomen social, un mite alimentat pels narcocorridos, cançons en honor dels narcotraficants. Les alabances, en aquest cas, són per a les ocasions en què els criminals i capos de les màfies de les drogues aconsegueixen ser més hàbils que la policia. “ El grande Chapito Guzmán celebra la burla a la seguridad ”, diu un dels versos.\nGuzmán no es pot entendre sense la llista de fugues i captures. L’última és la que potser li va donar més fama i l’aura de personatge cinematogràfic. L’11 de juliol del 2015 va fugir de l’Altiplano, una de presó d’alta seguretat, amb monitors que el vigilaven constantment a l’interior de la minúscula cel·la. Però l’esmunyedís Guzmán va aconseguir escapar-se per un túnel fet amb les mans quan feia veure que anava al lavabo. No el van aconseguir detenir fins al gener de l’any següent en una operació militar.\nLa imatge s’assemblava a la de quan el van capturar en un balneari. Era el 2014 i portava 14 anys pròfug, engrandint la seva llegenda de narco astut. El 2001 s’havia escapat d’un centre penitenciari de Jalisco amagat en un carretó de roba bruta. Encara té un altre episodi per afegir al seu historial: la detenció a Guatemala el 1993.\nEl mite és tan gran a Mèxic que només ha fet falta que Netflix estrenés una sèrie amb el malnom del narco de Sinaloa per fer créixer el nombre dels que se senten atrets per una vida de luxes, crims i drogues. Sense anar més lluny, un dels candidats a ser membre del jurat que ha de jutjar el Chapo a Nova York no es va poder estar de demanar-li un autògraf en la sessió de tria. Deia que no l’admirava, però va quedar descartat. La selecció dels 12 membres del jurat popular ha estat marcada també per la seguretat i l’autoritat judicial ha donat màxima confidencialitat a aquests ciutadans per por que hi hagi represàlies. La ciutat de Nova York tampoc no se salva de l’efecte Chapo i ha hagut de blindar-se. Durant els quatre mesos que es preveu que duri el procés el trànsit del pont de Brooklyn es tancarà dos cops al dia pel pas de la comitiva. El fiscal diu que el cas se sosté amb una infinitat de proves, però el Chapo diu que ell només passava per allà.


TOT EL QUE ET CAL SABER SOBRE LES CARILLES DENTALS - Clínica Dental Serra-Marín\nPàgina inicial/QUÈ SÓN.../TOT EL QUE ET CAL SABER SOBRE LES CARILLES DENTALS\nÉs habitual veure personatges famosos amb un somriure perfecte, dents blanques, alineades, sense taques ni fissures. Però moltes vegades aquests somriures són el resultat de tractaments d’estètica dental com les carilles. En aquest post us expliquem què són, quina utilitat tenen, qui se’n pot posar i si són, o no, per a tota la vida.\nLes carilles dentals són unes làmines molt fines que poden ser de diferents materials, com de porcellana o composite. Aquestes es col·loquen sobre la part externa de les dents per recobrir-les amb l’objectiu de canviar la seva aparença, sempre recreant un aspecte natural de les dents.\nAquestes peces es realitzen a mida per a cada pacient amb uns motlles especials que agafen la mida i forma dels dents que s’han de cobrir. Un cop es té el motlle, s’analitza i es comprova el color de les dents originals, perquè les carilles siguin el més idèntiques possible. Les carilles s’enganxen a la dent ocultant els defectes de les peces originals.\nLa funcionalitat de les carilles dentals és principalment estètica. D’aquesta manera s’aconsegueix modificar el color de les dents, corregir-ne la forma, eliminar els espais interdentals així com corregir imperfeccions en l’esmalt dental. Aquest tractament estètic, amb el que el pacient pot aconseguir el somriure desitjat, és segur i menys invasiu que altres tècniques estètiques com les corones o l’ortodòncia.\nL’odontòleg és la persona encarregada de valorar quin tractament estètic és més adequat per a cada pacient. A més, al ser un tractament irreversible és important que es valori correctament.\nL’ús de carilles dentals és una tècnica aconsellable per a totes aquelles persones que volen millorar el seu somriure i que compleixen algun dels següents casos:\nDiverses peces dentals tacades, peces fracturades o mal alineades.\nÀmplies zones a corregir.\nEspais interdentals a omplir.\nCom que la seva funcionalitat és principalment estètica, només poden posar-se en una persona que tingui un estat bucodental adequat, en el cas que hi hagi altres patologies com càries, primer s’hauran de tractar\nLes carilles són per sempre?\nLes carilles dentals poden tenir una vida d’entre 10 i 20 anys, i en poques ocasions necessiten ser restaurades o eliminades. Estan fetes amb un material resistent i segur i no necessiten una atenció especial, però com millor es cuidin i es garanteixi una bona higiene bucodental més temps duraran. Per això és important:\nRaspallar-se les dents de forma regular amb una crema dental amb fluorur no abrassiu, i tenir una cura especial amb els espais interdentals, amb l’ús del fil dental.\nEliminar o limitar l’ingesta de cafè o altres aliments que puguin provocar taques a les dents.\nS’ha de tenir especial atenció quan es consumeixin aliments amb closca, llavors o ossos.\nEvitar mossegar-se les ungles o altres objectes que puguin provocar el despreniment de les carilles.\nFer revisions periòdiques a l’odontòleg, sobretot en el cas que la carilla s’hagi erosionat o fracturat. En aquests casos, s’haurà de retirar la peça i substituir-la per una de nova.


floristeria paterna sagredo\nL'Ajuntament de Paterna destinarà més d'un milió d'euros de les Ajudes Parèntesis a aquelles activitats no contemplades en la primera fase d'ajudes, i que també s'han vist afectades per la crisi sanitària originada pel coronavirus.\nLa regulació de la concessió d'aquestes ajudes possibilita que el romanent després de la primera convocatòria pot destinar-se a altres activitats també afectades per la pandèmia i que no hagen sigut contemplades específicament en els sectors definits en la primera convocatòria.\nL'Alcalde de Paterna, Juan Antonio Sagredo, ha explicat que "una vegada tancat el termini de sol·licitud de la primera convocatòria, hem estimat que hi haurà un romanent d'1.120.000 euros, i hem decidit destinar-ho a una segona convocatòria d'ajudes a activitats també afectades per la pandèmia i que han acusat una substancial reducció en el seu nivell de facturació per les restriccions de mobilitat i aforaments".\nAixí doncs, el Servei d'Empresa, Indústria i Universitat del consistori ja té preparades la normes reguladores d'aquesta segona convocatòria, havent-se elaborat una proposta de llistat de sectors i codis CNAE amb aquelles activitats identificades com a prioritàries a través, tant del coneixement del teixit productiu local derivat de la mateixa activitat del Servei Municipal, com de la consulta a estadístiques i informes sobre les repercussions econòmiques de la pandèmia.\nEn la proposta municipal es contemplen les activitats de comerç minorista d'equipament personal, tintoreries, floristeries, perruqueria i estètica, ensenyament no reglat, autoescola o tallers de reparació, entre els 70 codis CNAE del llistat provisional, estimant-se que es podrà arribar a ajudar a uns 450 establiments i autònoms/es.\nLa iniciativa de Paterna d'estendre aquestes ajudes a un major nombre d'activitats té com a objectiu pal·liar els efectes de la crisi i minimitzar l'impacte en la destrucció de l'ocupació.\nL'obertura de la segona convocatòria està prevista per a la primera quinzena d'abril, una vegada s'hagen resolt i abonat totes les sol·licituds de la primera.\nAixí ho ha anunciat l'Alcalde Sagredo, que ha explicat que "com en la primera convocatòria, sent conscients de la necessària agilitat i rapidesa de disposar d'aquestes ajudes, forçarem la màquina administrativa perquè s'òbriga el termini de sol·licitud al més prompte possible".


Empresa - Probiomassa\nProbiomassa és una empresa dedicada a la gestió de recursos forestals amb finalitats energètiques. Va néixer de la unió del món forestal i el món de l’energia. Es tracta d’utilitzar tot el coneixement adquirit en aquests sectors per a desenvolupar projectes energètics, des del bosc fins a les aplicacions de l’energia tèrmica: realitzant la transformació de la biomassa forestal i promovent la instal·lació d’estufes i calderes de biomassa.\nEl soci energètic i impulsor de Probiomassa és Electra Caldense, l’Electra, una empresa ubicada al Vallès, dedicada al disseny, construcció i explotació d’infraestructures d’energia, amb més de 95 anys d’història.\nDes de fa 7 anys, l’Electra ha evolucionat l’activitat d’instal·lacions, complementant les instal·lacions elèctriques amb les de climatització, que s’han enfocat a l’eficiència energètica i l’ús d’energies renovables.\nDestaca una activitat pionera a Catalunya: les instal·lacions de climatització centralitzada en edificis plurifamiliars, aprofitant energia solar o biomassa, amb la posterior venda de calor a l’usuari final. Aquesta activitat és molt comú a l’estat, i és una via per potenciar l’energia renovable per a generació d’energia tèrmica per climatització, que representa el 65 % de l’energia consumida per a usos domèstics.\nPEFC és un programa de reconeixement de sistemes de certificació forestal d’àmbit mundial que promou la gestió sostenible dels boscos per a aconseguir …


Notícies - Anàlisi de la indústria de vehicles de nova bateria de liti i energia\nAnàlisi de la indústria de vehicles de nova bateria de liti i energia\nEn el context del boom del desenvolupament de vehicles energètics nous, el 2019 es van vendre 2,2 milions de vehicles elèctrics a tot el món, amb un augment del 14,5% interanual, que representen el 2,5% de les vendes totals de vehicles. Mentrestant, en termes de vendes de vehicles de nova energia, BYD ocupa el segon lloc per Tesla. En 19 anys, Tesla va vendre 367820 vehicles elèctrics, situant-se en el primer lloc del món, amb un 16,6% del total mundial.\nXina és el major productor i venedor mundial de vehicles energètics nous. El 2019, la Xina va reduir les subvencions als vehicles energètics nous. El volum de vendes de vehicles d’energia nova va ser d’1.206 milions, amb una caiguda del 4% interanual, que representa el 4,68% del total mundial. Entre ells, hi ha uns 972.000 vehicles elèctrics i 232.000 vehicles híbrids endollables.\nEl vigorós desenvolupament de vehicles energètics nous a nivell mundial ha promogut el desenvolupament de la indústria de les bateries de ions de liti. El volum d’enviament de bateries de ions de liti va augmentar un 16,6% en comparació amb l’any anterior, fins als 116,6 gwh el 2019.\nEl 2019, es van instal·lar 62,28 gwh de bateries de liti a la Xina, un 9,3% més que l'any anterior. Suposant que la producció de vehicles d’energia nova serà de 5,9 milions el 2025, la demanda de bateries de potència arribarà als 330,6 gwh i el CAGR augmentarà un 32,1% respecte als 62,28 gwh del 2019.\nBateria recarregable de ions de liti de 12v, Paquet de bateria de liti recarregable de 12 volts, Bateria Li, 18650 Nimh, Bateria de polímer de ions de liti, 3.7 Bateria recarregable, Tots els productes


Què és una APEU i com pot ser útil per al comerç? | RÀDIO COMERÇ\nEsade Creapolis i l’Ajuntament de Barcelona impulsen una iniciativa de promoció i reactivació del comerç de proximitat com a forma de dinamitzar i cohesionar els barris de Barcelona, reactivant l’economia de la ciutat.\nQuè són les Àrees de Promoció Econòmica Urbana (APEUs)\nUn dels projectes que ajudarà especialment a assolir aquests objectius són les Àrees de Promoció Econòmica Urbana (APEUs), uns bons instruments de gestió que han demostrat des de fa més de cinquanta anys i en molts països del món, que afecten positivament al desenvolupament econòmic de la zona on es creen.\nEn aquest sentit, Esade Creapolis i l’Ajuntament de Barcelona promouen un conjunt d’iniciatives per sensibilitzar i formar al sector comercial. Amb aquestes accions, els professionals del comerç poden accedir al coneixement suficient per valorar la possibilitat d’impulsar una APEU al seu entorn, en aplicació de la Llei 15/2020 de 22 de desembre aprovada pel Parlament de Catalunya.\nSessions informatives i formatives gratuïtes online\nAixí, Esade Creapolis, posa a la disposició de comerciants, membres de junta de les associacions dels eixos comercials de Barcelona, tècnics i gerents, diverses sessions informatives i formatives gratuïtes online, de 14:30 hores a 17:00 hores sobre què és una APEU i com pot ser útil pel comerç. Aquestes sessions s’impartiran en diversos dies per poder oferir flexibilitat a les persones interessades.\nLa formació anirà a càrrec de diversos experts: Núria Beltran, experta en el sector del comerç/retail. Conferenciant, assessora i formadora; Noelia Hurtado, consultora col·laboradora a Esade Creapolis i Jordi Bacaria, consultor i formador del programa, especialitzat en desenvolupament d’àrees comercials.\nAixí doncs, es tractaran temes com ara:\nQuin paper te l’associació? Impulsar una APEU implica extingir-la?


Les científiques que opten per la maternitat continuen sent discriminades en les sol·licituds de sexennis d'investigació\nCCOO critica la manca de diàleg des de l'Executiu en aquest punt i argumenta que la mesura proposada no compleix realment la seva comesa com a part de l'estratègia integral per assolir la igualtat.\nEn l'última convocatòria d'avaluació de l'activitat investigadora publicada al BOE de 11 de desembre de 2019, el Ministeri de Ciència, Innovació i Universitats ha incorporat un punt pel qual les dones poden prorrogar l'últim sexenni viu un any per cada permís derivat d'una maternitat, adopció, guarda amb fins d'adopció o acolliment.\nAquesta mesura, considerada pel Ministeri "com a part d'una estratègia integral per aconseguir la igualtat efectiva entre dones i homes", segueix discriminant a les dones, que són la majoria que tenen els permisos per maternitat i cures. Allargar el moment de la petició no evita la discriminació, ja que no facilita que les dones puguin demanar el sexenni quan es compleix el període de petició. Aquesta disposició perjudica clarament a les dones per ser mares, tot i que la Llei de la Ciència especifica que no han de ser discriminades. No poder demanar el sexenni quan correspon, no només provoca que el seu salari sigui menor, sinó que minven considerablement les seves oportunitats en el desenvolupament de la seva carrera acadèmica.\nPer evitar la discriminació que pateixen les dones acadèmiques i científiques, al juliol de 2019 els sindicats majoritaris (CCOO, CSIF i UGT) van realitzar una proposta conjunta a través de la Unitat de Dones i Ciència del Ministeri de Ciència, Innovació i Universitat, per la qual es proposava considerar els mèrits per a la concessió del sexenni en termes relatius al període efectiu treballat i no en termes absoluts del període de còmput de sis anys. En concret, la proposta era disminuir en un el nombre d'aportacions rellevants necessàries per a la concessió del sexenni per cada maternitat.\nEl Ministeri mai va dialogar amb els agents socials sobre aquesta proposició, ni tampoc va informar als sindicats sobre la seva idea d'ampliar el període del sexenni viu en un any per permís maternal.\nDes de la seva implantació els sexennis han discriminat a les dones. No va ser fins 2016, després del recurs interposat per CCOO, que es va permetre usar el temps passat en excedència per cura com a temps computable per sol·licitar el sexenni. No obstant això, sí que s'ha considerat des del principi de la seva posada en marxa, el 1989, com a temps computable de recerca el comprès en situacions de serveis especials, que inclouen, entre d'altres, el temps dedicat al servei militar o la prestació social substitutòria o els nomenaments de càrrecs polítics, que estaven en aquell moment majoritàriament en mans d'homes.\nDes del nostre compromís per la igualtat real i efectiva, i pel compliment de la legislació vigent, volem manifestar la nostra decepció per la falta de diàleg del Ministeri amb els sindicats en aquest punt i per continuar amb la discriminació de les acadèmiques i científiques.


Suspesos dos agents de la Guàrdia Urbana per una pressumpta agressió a un motorista\nLa Unitat de Deontologia i Afers Interns de la Guàrdia Urbana (UDAI) ha denunciat dos agents del cos per una presumpta agressió a un conductor.\nEl passat dia 17 d’agost, aquest organisme va tenir coneixement de que, en una intervenció de dos agents de la Unitat Central de Trànsit per corregir una infracció de circulació, un dels dos agents actuants hauria agredit al conductor d’un ciclomotor de manera improcedent i manifestament desproporcionada. Els fets van succeir sobre les 17:30 hores del dia 15 d’agost a la carretera de l’Arrabassada, a l’alçada del kilòmetre 3,8.\nArran de la informació rebuda i dels sòlids indicis de greu mala praxis policial, la UDAI va obrir d’ofici una investigació interna per tal d’esclarir els fets. Després de les comprovacions realitzades, i davant l’aparent rellevància penal de la conducta dels agents actuants, es va procedir a denunciar els fets davant de l’autoritat judicial. Al mateix temps, i paral.lelament, s’ha incoat expedient disciplinari per falta molt greu i s’ha suspès cautelarment els dos agents de les seves funcions.\nD’altra banda, la mateixa UDAI ha informat a la víctima dels drets que l’assisteixen i se li ha fet oferiment d’accions i el suport necessari.\nEl comissionat de Seguretat de l’Ajuntament de Barcelona, Amadeu Recasens, ha condemnat enèrgicament aquest fet i n’ha destacat l’excepcionalitat. També ha posat en valor l’eficàcia dels mecanismes de garanties i transparència de la pròpia Guàrdia Urbana pels ciutadans i els agents, amb vocació de reforçar la legitimitat social i incrementar la valoració i la confiança de la ciutadania cap al cos de la Guàrdia Urbana de Barcelona, que treballa amb gran professionalitat i vocació de servei a la ciutat.


Els alumnes de 3r d'ESO, com a part de les pràctiques de ciències naturals, han fet la dissecció del cor i el fetge de xai o porc. Es tractava de poder observar al laboratori, des d'un punt de vista anatòmic, tot allò aprés a les classes sobre el funcionament del cor i el fetge.\nEncara que en un principi l'alumnat estava una mica reticent davant la pràctica, el resultat final ha estat molt positiu doncs han aprés a localitzar les parts més importants del cor i el fetge i els diferents teixits implicats. En el cas del cor, a més, han pogut observar les diferències anatòmiques associades a les diferents funcions de les parts del cor.\nAquí podeu veure un reportatge fotogràfic de la pràctica


L'argument, que té una certa similitud amb la d'El rapte en el serrall de Mozart, però amb les situacions canviades: Isabella és una italiana que se'n va a Algèria per aconseguir la llibertat del seu amant, Lindoro, esclau de Mustafà, un algerià molt poderós. Isabella també intenta millorar la relació matrimonial entre Mustafà i la seva dona, Elvira. És una gran farsa concebuda amb un criteri més modern: desapareix el vell sistema de parelles amoroses i hi ha una jerarquització clara dels cantants, amb el tenor i la mezzosoprano com a protagonistes, juntament amb el baix buf, una seconda donna, complementats per un terzo buffo i una terza donna. El públic ja s'estava aficionant a l'actuació del cor, i en aquesta òpera Rossini li dona una presència molt vistosa que acaba d'arrodonir l'obra.\nObtingut de «https://ca.wikipedia.org/w/index.php?title=L%27italiana_in_Algeri&oldid=27659822»


Almacelles recupera la processó i l’aplec de l’ermita de la Mare de Déu de l’Olivar — Ajuntament d'Almacelles\nAlmacelles recupera la processó i l’aplec de l’ermita de la Mare de Déu de l’Olivar\nAlmacelles recupera la processó i l’aplec de l’ermita de la Mare de Déu de l’Olivar Almacelles ha recuperat aquest 1 de maig la processó i l’aplec de l’ermita de la Mare de Déu de l’Olivar amb la participació de més d’una cinquantena de persones. L’esdeveniment feia dos anys que no se celebrava a conseqüència de la pandèmia i ha estat possible gràcies a l’associació veïnal Mare de Déu de l’Olivar, els Amics de la Sardana d’Almacelles, la Parròquia d’Almacelles i l’Ajuntament, que s’han coordinat per recuperar una tradició molt arrelada a la localitat. https://www.almacelles.cat/actualitat/noticies/almacelles-recupera-la-processo-i-l2019aplec-de-l2019ermita-de-la-mare-de-deu-de-l2019olivar https://www.almacelles.cat/actualitat/noticies/almacelles-recupera-la-processo-i-l2019aplec-de-l2019ermita-de-la-mare-de-deu-de-l2019olivar/@@download/image/processó.jpg\nAlmacelles ha recuperat aquest 1 de maig la processó i l’aplec de l’ermita de la Mare de Déu de l’Olivar amb la participació de més d’una cinquantena de persones. L’esdeveniment feia dos anys que no se celebrava a conseqüència de la pandèmia i ha estat possible gràcies a l’associació veïnal Mare de Déu de l’Olivar, els Amics de la Sardana d’Almacelles, la Parròquia d’Almacelles i l’Ajuntament, que s’han coordinat per recuperar una tradició molt arrelada a la localitat.\nVanesa Olivart, l’alcaldessa, ha destacat la importància de recuperar un esdeveniment que, explica, “ha reunit un notable volum de persones que s’estimen el nostre poble i les nostres tradicions. Com a Ajuntament, és tot un goig viure jornades com aquesta, la qual ens parla dels nostres orígens i referma la cohesió perquè ens connecta amb els costums i la manera de viure dels nostres avantpassats”. La processó i l’aplec de la Mare de Déu de l’Olivar es va començar a celebrar als anys 50 del segle passat després que la recuperés mossèn Alexandre Pedra i es va perdre durant els anys 70, fet que va precipitar el deteriorament de l’ermita original, que es va haver d’enderrocar per seguretat. Arran de la reconstrucció in consagració de l’ermita a principis dels 90, l’aplec s’ha celebrat de manera continuada fins que la pandèmia va obligar a fer un parèntesi. L’ermita s’ubica al punt on se suposa que la Mare de Déu es va aparèixer davant de l’apòstol Sant Jaume quan va fer nit a Almacelles durant el seu viatja fins a Galícia tot resseguint la via romana que passava per aquest punt, precisament. L’indret, ubicat a poc menys d’un km del poble, ofereix unes vistes privilegiades del nucli urbà almacellenc.\nLa processó d’aquest 1 de maig ha inclòs també una ballada de sardanes, una degustació de la tradicional coca de sucre beneïda i un aperitiu popular els quals han tingut lloc després de la missa que s’ha celebrat a l’ermita de la Mare de Déu de l’Olivar. Des de l’Ajuntament, es valora “molt positivament” la feina de totes les persones voluntàries que han fet possible la jornada, a la qual han participat molts dels infants que celebraran la seva primera comunió enguany.